PTTEP ประชุมผู้ถือหุ้น E-AGM ไฟเขียวปันผล 9.25 บ.
“ปตท.สผ.” จัดประชุมสามัญผู้ถือหุ้นปี 2566 ผ่านระบบออนไลน์ ตามแนวทาง Green Meeting อนุมัติการจ่ายเงินปันผลประจำปี 2655 ในอัตราหุ้นละ 9.25 บาท
“ปตท.สผ.” จัดประชุมสามัญผู้ถือหุ้นปี 2566 ผ่านระบบออนไลน์ ตามแนวทาง Green Meeting อนุมัติการจ่ายเงินปันผลประจำปี 2655 ในอัตราหุ้นละ 9.25 บาท
5 เม.ย. 2566

นายไกรฤทธิ์ อุชุกานนท์ชัย ประธานกรรมการ บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP หรือ ปตท.สผ. พร้อมทั้งคณะกรรมการบริษัท และนายมนตรี ลาวัลย์ชัยกุล ประธานเจ้าหน้าที่บริหาร ปตท.สผ. จัดประชุมสามัญผู้ถือหุ้นประจำปี 2566 เพื่อชี้แจงผลการดำเนินงานปี 2565 แผนการลงทุนของบริษัท และความคืบหน้าการดำเนินงานเพื่อไปสู่เป้าหมายการปล่อยก๊าซเรือนกระจกสุทธิเป็นศูนย์ภายในปี 2593 โดยที่ประชุมมีมติอนุมัติการจ่ายเงินปันผลประจำปี 2655 ในอัตราหุ้นละ 9.25 บาท
โดยการประชุมผู้ถือหุ้นครั้งนี้ถือเป็นปีแรกที่ ปตท.สผ. จัดการประชุมผ่านสื่ออิเล็กทรอนิกส์เต็มรูปแบบ ตามความมุ่งหมายของบริษัทที่จะจัดการประชุมสีเขียวซึ่งเป็นมิตรต่อสิ่งแวดล้อม (Green Meeting) โดยจะช่วยลดการใช้พลังงานในการดำเนินทางของผู้เข้าร่วมประชุม ลดการใช้กระดาษ ปริมาณขยะ รวมทั้ง ทรัพยากรอื่น ๆ ซึ่งจะทำให้เกิดผลกระทบต่อสิ่งแวดล้อม